संञां गी करसानै दी घरा-आली ने चु’ल्ला जलाया। चु’ल्ले च कुदरती गै ओ गोह्टा बी लग्गी गेआ। गोह्टा फकोइयै सुआह् होई गेआ। करसान तमाकू पींदा हा, उसने अपने पुत्तरै गी कटोरी बिच तमाकू भरने आस्तै आखेआ। करसाना दे पुत्तरै कटोरी बिच तमाकू भरियै ओदे उप्पर अग्ग चाढ़ने आस्तै चु’ल्ली कोल गेआ। चु’ल्ली दे बिचा अग्ग लैंदे उसगी ओ सुन्ने दियां मोह्रां लब्भी गेइयां। ओ दौड़दा अपने बब्बै कोल गेआ ते मोह्रां दसदे होई आखन लगा--"बापू जी, ए मोह्रां फिरी साढ़े घर आई गेइयां।"